
Villa i Gentofte 


Arkitekter: 
Sv. Harboe & Helge Finsen M.A.A. 


SIPOREX byggeblokke anvendes til villaer, 
etagehuse i indtil 3 etager, landbrugs- 
bygninger etc. Anvendelsen af SIPOREX 
medfører hurtig byggemåde og minimal 
murtykkelse med forbedret varmeisolering. 
Vi er gerne til tjeneste med alle oplysnin- 
ger vedrørende SIPOREX letbeton. 


SIPOREX LETBETON leveres som bygge- 
blokke, isoleringsplader og armerede tagplader 

Billedet viser en skole i Welwyn Garden City (Årki- 
tekt: C.H. Aslin). En mere ,,sophisticated" type, op- 
ført af standardenheder af letmetal. Karakteristisk 
for de nyere ideer, hvoraf mange er anvendt netop ved 
skolebyggeri. Planen er uformel. Der er arbejdet frit 
med farverne. Amtsarkitekten i Hertfordshire har ud- 
ført en lang række skoler, som er blevet stærkt beundret 
— dette er en af dem. 


54.M-3. 


Engelsk arkitektur 
og South Bank udstillingen 


Af arkitekt J. M. Richards, F.R.1.B.A. 72 (42) 


Forfatteren til denne artikel, arkitekt J. M. Richards, er redaktør for det også af 
danske arkitekter højt skattede engelske arkitekturtidsskrift Architeciural Review, og 
behøver derfor næppe nogen yderligere præsentation. 

Den danske oversættelse er udført af translatør Ruth Bredsdorff. 


Indtil for et år siden kunne man i England kun spore en arki- 
tektur, der virkelig gav udtryk for vor egen tid, i enkelte byg- 
ninger, der lå spredt mellem masser af andre fra højst forskellige 
perioder og i højst forskellige stilarter. På South Bank-udstillingen 
i forbindelse med The Festival of Britain i 1951 blev det engelske 
folk for første gang præsenteret for et samlet areal, stort nok til 
at kunne sammenlignes med et helt nyt bykvarter, som i udform- 
ning og arkitektur gav udtryk for vore dages ideer og teknik. 
På mange virkede det som en åbenbaring, og det gik op for dem, 
at moderne arkitektur ikke — som de havde forestillet sig — blot 
var et spørgsmål om funktionel planlægning og rent nyttebetonet 
udformning. Bygningerne på South Bank var lette, fordringsløse, 
farvestrålende og fulde af nyt. Udstillingen fik derfor stor betyd- 
ning, idet den styrkede folks tillid til, at moderne arkitektur vil 
kunne medvirke til at udvikle nye menneskelige værdier. 

Den fik også betydning derved, at den i alt væsentligt var skabt 
af unge. På grund af tidens stærke økonomiske tryk vokser der 

Boligbebyggelse i Alnwick (Arkitekter: Reavell og Cahill). Karakteristisk for et byggeri, der består af grupper af lave huse, som opføres i 
stort antal i byernes udkanter og i landkommunerne. Enkle i formen med et let traditionelt præg — ortodokse i deres teknik 


Arbejderboliger i Lansbury, et nyt kvarter, der nu opføres i den udbombede østlige del 
arkitektafdeling). Typiske for efterkrigstidens kommunale byggeri, traditionelle i selve opbygningen og noget klodsede i detaljerne 

af London (arkitekter fra London County Council's 


Skole i Ipswich (Arkitekter: Johns og Slater). Enkel, uden udsmykning, murværk og beton. Tung, men fast i kompositionen. 
Udført af privat arkitekt 


Lejligheder i Chelsea, London (Arkitekt: Edward Armstrong). Typisk for koncentreret boligbyggeri, tegnet af private arkitekter for kommunerne 


67 


en generation af arkitekter op, som kun har ringe mulighed for 
at udfolde deres fantasi, bruge deres skabeevne og frit at tage 
hensyn til det kunstneriske såvel som til det praktiske. Det vil være 
en stor opmuntring for dem og være af betydning for fremtidens 
engelske arkitektur, at de med så stort held bestod denne prøve. 
Stockholm-udstillingen i 1930, som på lignende måde stillede 
offentligheden over for en hidtil ukendt arkitekturretning, var 
hovedsagelig een mands værk, nemlig Gunnar Asplunds, og hans 
arbejde behøvede ikke nødvendigvis være udtryk for den retning, 
svensk arkitektur var ved at tage. Der er nogle og tredive arki- 
tekter, der har ansvaret for South Bank-udstillingen — og det er 
ligeligt fordelt. 

Selv Hugh Casson, chefen for hele Festival-udstillingen, med hvem 
der hele tiden forhandledes indgående, skulle hovedsagelig op- 
træde som formand for et planlægnings- og tilsynsråd bestående 
af 5 arkitekter. Udstillingen var på alle måder resultatet af et 
»team work", et virkeligt udtryk for yngre engelske arkitekters 
tanker og ideer. Deres vellykkede samarbejde har yderligere be- 
tydning, fordi lignende ,,team work" er nødvendigt inden for 
en mængde af vor tids byggeforetagender. F. eks. giver det os 
— set fra et arkitektonisk synspunkt — håb om en mulig lykkelig 
løsning af projektet for de nye byer, som i det store og hele 
udarbejdes på lignende vis. 

Der findes mange modstridende påvirkninger inden for engelsk 
arkitektur lige fra forrige århundredes grundige eklekticisme via 
forskellige tillempede stilefterligninger til en stil, der kan siges 
helt at være vor tids, og som naturligvis omfatter ting, der blot 
er forsøg på at skabe helt nye ydre stilarter, men som også giver 
udtryk for alvorlige bestræbelser for gennem brugen af nye ma- 
terialer og teknik at nå til en tidssvarende stil, det mål, moderne 
arkitekter over hele verden har arbejdet imod siden begyndelsen 
af dette århundrede. Engelsk arkitektur frembyder derfor et 
noget broget billede, men den afklares langsomt takket være 
det faktum, at stærkt moderne synspunkter er fremherskende ved 
de fleste arkitekturskoler, og kommende generationer vil derfor 
finde de moderne indstillede arkitekter i stort overtal. 

South Bank-udstillingens skabere var deres avantgarde. Derfor 
kunne udstillingens stil med fuld ret præsenteres for offentligheden 
som den nærmeste fremtids arkitektur. Den gennemsnitlige kvali- 
tet var høj, når man tager den herskende mangel på materialer 
og penge i betragtning. Der var adskillige interessante opfindelser, 
hovedsagelig inden for konstruktioner med forspændt beton og 
letmetal. Omend man mellem bygningerne kunne savne det helt 
store kunstværk, så vistes der en gennemgående lethed og god 
smag, som kun skæmmedes af for hyppig anvendelse af nogle få 
klicheer, som f. eks. den groft behandlede murflade sat i kontrast 
til en glat metal- eller glasoverflade. 

Udstillingens betydning som formidler af en ny arkitektur ligger 
imidlertid ikke så meget i de enkelte bygninger som i dens plan og 
i udnyttelsen af arealet. Det er rimeligt at antage, at disse faktorer 
vil få særlig stor betydning på grund af udstillingens nøglestilling 
midt i London på et areal, som står over for en permanent gen- 
opbygning. De planlægningsprinciper, der er anvendt ved den 

Fabrikanlæg i Pontypool, Wales (Arkitekter: Pere 
Thomas and Son), karakteristisk for den mere kon 
servative stil inden for industribyggeri, der opnår er 
vis arkitektonisk virkning ved sin tendens til det monu 
mentale 


Forskningslaboratorier i Stewartby (Arkitekt: C.C. Handisyde). Mindre formelle i udformningen, giver mere direkte udtryk for vor tids konstruktioner 


Typisk eksempel på de store kontorkomplekser, som nu opføres i London og andre store byer, noget negative i udformningen og tunge i proportionerne 


(Arkitekt: A. S. Ash) 

midlertidige udstilling vil indgå i planerne for en blivende bebyg- 
gelse og vil utvivlsomt påvirke udviklingen langt videre omkring. 
Det vigtigste træk i planen var dens bevidst tilfældige karakter. 
Arkitekterne havde frigjort sig fuldstændigt fra den aksefaste 
geometriske planlægning, som hidtil har været usvigeligt frem- 
herskende selv på udstillinger i andre lande, som iøvrigt hvad 
bygninger angår har gjort op med akademiske stilarter. I stedet 
for at anbringe en række pavilloner på stribe på begge sider af stive 
gader med tværakser og ,,udsigter”, havde man på South Bank lagt 
grupper af bygninger rundt om en række uregelmæssigt udformede 
småpladser, nogle af dem brolagte, andre beplantede med træer 
eller som haver; nogle af dem lukkede til alle sider, andre åbne 
ud mod Themsen, som udstillingen vendte ud mod. 

Denne planlægning havde den særlige fordel, at den fik arealet 
til at virke større end det var. Det var i virkeligheden for lille til 
sit formål: ca. 11 ha, hvoraf mere end 1,63 ha indvundet flodbred 
blev anvendt til opførelse af en granitmur i fortsættelse af en alle- 
rede eksisterende mur længere oppe ad floden. Men til brug for 
udstilling opvejedes arealets lidenhed ved den centrale beliggen- 
hed, formentlig enestående i en storby. Det lå på sydsiden af en 
af Themsens mange krumninger, tidligere et forældet industri- 
kvarter, som blev stærkt beskadiget under krigen, og umiddelbart 
overfor knejsede Westminster med sine offentlige bygninger, der- 
efter Strand med butiker, forlystelser og forretningskvarterer, 
Temple og den vestlige del af City, og fra alle disse punkter var 
der let adgang til udstillingen over broerne eller med under- 
grundsbanen. Til den anden side lå Waterloo Station, et af 
Londons største jernbaneknudepunkter. 

Denne beliggenhed gjorde det ikke alene let at komme til udstil- 
lingen, det gav den tillige en særlig popularitet, at Londoneren 
ikke kunne undgå at se den på sin daglige ferd gennem kvarte- 
rerne på den anden side af floden. Hvad der ikke var mindre 
vigtigt, var de chancer den gav udstillingens arkitekter med hen- 
syn til udsigten til Londons historiske bygninger, og en af de 
ting, der særligt viste deres evner for kunstnerisk udnyttelse og 
scenisk opfattelse var den måde, hvorpå Westminster's tårne, 
himlen over Strand og St. Paul's kuppel indgik i deres udform- 
ning som et levende bagtæppe. 

Foruden at være så lille havde arealet endnu en mangel. Det 
blev skåret midt over af en jernbaneviadukt. Den eneste mulig- 
hed for forbindelse mellem de to halvdele lå helt nede ved flod- 
bredden, hvor muren var opført, samt gennem to-tre små åbnin- 
ger i viaduktens buer. I erkendelse heraf behandlede arkitekterne 
udstillingens to dele helt forskelligt, idet den ene fik en rummelig 
og højtidelig karakter, mens den anden blev mere intim og 
»hjemlig", som om det var de offentlige institutioner og bolig- 
kvarteret i en ny bydel. Den del af udstillingen, der lå ved flodens 
øvre løb indeholdt de store bygninger og de vigtigste samlings- 
steder. I det sydvestlige hjørne var hovedindgangen, som førte 
til den første af de mange småpladser, hvor man fik det første 
bevis på arkitekternes evne til at dække over arealets utilstrække- 
lighed. Tilsyneladende var pladsen lukket. Det var først når man 
nåede den anden side af den, at den åbnede sig foran en, og man 

South-Bank udstillingen. Udsigt til Westminsters 
tårne fra de øverste vinduer i flodrestauranten. 

South Bank-udstillingen. Lufifotografi, oversigtsplan 
Øverst på planen ses Themsen; ved to anløbsbroer var der adgang til udstillingen med båd. Arealet blev skåret igennem af en jernbaneviadukt fra Hun- 
gerford jernbanebroen, og ved siden af denne var opført en midlertidig bro for fodgængere for at give direkte adgang fra flodens nordbred. Den sydlige 
del af arealet (til venstre) domineredes af kuplen over ,,opdagelsernes tempel", og den nordlige af det permanente koncerthus ,,Royal Festival Hall, 
som ikke var direkte led i udstillingen. Hovedindgangen (Chicheley Street) lå 1 arealets sydlige hjørne. Endvidere var der indgang fra Waterloo Sta- 
tion og fra Waterloo Bridge (yderst til højre). Udstillingens plan var udarbejdet af et udvalg af arkitekter bestående af Hugh Casson ((chefarkitekt 
for hele Festival of Britain), Misha Black, James Gardner, James Holland og Ralph Tubbs. Efter at opførelsen var påbegyndt, koordinerede Hugh 
Casson alt arbejdet i den nordlige del af arealet, mens Misha Black tog sig af den sydlige del. H.F. Clark var øverste havearkitekt. Ingeniørarbejdet foregik 
under ledelse af Freeman, Fox and Partners (det samme firma som i1851 stod for opførelsen af Crystal Palace) og firmaet R.T. James and Partners 

Opdagelsernes tempel som var helliget videnskaben, med udsigt over den side af festpladsen, der vendte ud mod floden. (Arkitekt: Ralph Tubbs). Til 
højre vandbassiner og springvand bag flodpromenaden. I forgrunden trapper fra den midlertidige bro for fodgængere, som der havde direkte adgang til 
udstillingen fra flodens nordbred 


Flodrestaurant ved foden af fodgængerbroen (se ovenfor). (Arkitekter: Misha Black og Alexander Gibson) 

Indgang til restaurant ved Themsen, bygget ud over floden ved den nordlige ende af promenaden, som fortsætter ind under Waterloo Bridge 
(Arkitekter: Maxwell Fry og Jane Drew) 


Detalje fra hovedindgangen med jernbetontag ; i baggrunden udstillingsbygningen for råmaterialer 
(Arkitekter: The Architects? Cooperative Partnership) 

Aften: et kig ind i landbrugs- 
udstillingens bygning, som dan- 
ner den ene side af den første af 
småpladserne. (Arkitekt: Brian 
O' Rorke) 


Den på side 75 øverst viste 

»Sskærm” om aftenen. Under den 
en glaspavillon med restaurant 
og udendørs terrasser og en række 
Jorretninger og kiosker bygget ud 
over små vandbassiner. ( Arkitek- 
ter: The Architects? Cooperative 


Partnership.) 


Den første af småpladserne set fra 
hovedindgangen i udstillingens 
sydlige halvdel. Til højre adskil- 
les udstillingsarealet fra vejen af 
en smuk ,,skærm” af rør og farvet 
teltlærred. Til venstre et lille 
grønt anlæg, som danner forgrund 
Jor landbrugsudstillingens byg- 
ning, som åbner sig herud til. 
Indgangen til næste afdeling lig- 
ger øverst til venstre. 


Den sydligste del af festpladsen 
set fra udgangen fra den første 
plads (se ovenfor) Waterloo Sta- 
tion. I baggrunden til venstre 
trafikudstillingens hus. (Arkitek- 
ter: Årcon). 

Bagest Royal Festival Hall, en 
permanent koncertbygning opført 
til Festival of Britain 1951 — 
Jørste skridt til en permanent gen- 
opbygning af South Bank-arealet. 
Fra den buede aluminiums-kon- 
struktion til højre fører vejen under 
Jernbaneviadukten til udstillingens 
nordlige halvdel ved floden. 

Interiør fra ,,Løven og enhjørningen' (udstillingen ,,En- 
gelsk mentalitet") i den nordlige afdelings hovedbygning. 
Udstillingen behandlede engelsk tradition, kultur og men- 
talitet. (Arkitekter: R. D. Russell og R. Y. Goodden; 
udstillingsarkitekt: Richard Guyatt) 


Lille restaurant ved Themsen 
Borde og stole af Ernest Race 


Udsigtsbalkoner — med adgang fra flodpromenaden — over den nyligt op- 
førte mur ned mod floden på arealets nordlige halvdel. (Arkitekter: Eric 
Brown og Peter Chamberlin) 


En af de små restauranter. Billedet viser forening af maleri og arkitektur 
Maleri af Julian Trevelyan 

FEE KL 5 KLEE Få $ 
Den store plads i midten af udstillingsarealets nordlige halvdel, adgang 
direkte fra Waterloo Bridge. Fra betonterrassen i broens højde fører trap= 
per ned til pladsen. Over den hæver sig et udstillingstårn indklædt i glas, 
(arkitekter: Maxwell Fry og Jane Drew). Til venstre en smal betonbro 


der fører direkte fra indgangen til Festival Hall's -terrasse. 


»Hav og skib", en åben konstruktion, hvor de udstillede genstande er 


anbragt 1 forskellige højder mellem hvilke der er Jorbindelse ad ,,dæk” 
og gangbroer. (Arkitekt: Basil Spence) 


Under flodrestauranten: udendørs bar og serverings- 
S 
errasse omgivet af haver og med udsigt over floden 


7and-mobilium af Richard Huws ved flodpromenadens 
ydlige ende, ,,The Skylon” bag udstillingen ,,Hav 
g skib”, og i det fjerne den midlertidige fodgænger- 


ro over floden. 


fik et kig ind på den næste plads, som var åben til den ene side, 
hvorfra nogle få trin førte ret ned imod floden til festpladsen. 
Hele udstillingen var planlagt efter dette system, således at man 
på intet punkt så det hele ligge åbent. Man havde altid en for- 
nemmelse af, at der ventede en et utal af forskellige arkitektoniske 
oplevelser bag det næste hjørne. De forskellige afdelinger var for- 
bundet med floden ved en brolagt promenade, som lå nogle få 
fod højere end festpladsen. Som følge heraf kunne man ikke se 
floden og dens både fra den fjerneste ende af pladsen. Herfra 
så man kun de store bygninger på den anden side af floden, således 
at man fik indtryk af, at udstillingen strakte sig videre i hele dens 
bredde — endnu et eksempel på dygtig planlægning, der kan få 
et lille areal til at virke stort. 

Sådanne løsninger er den virkelige bybyggers indsats i arbejdet, 
og der var gjort brug af mange andre lignende løsninger: fint 
udtænkte overgange fra en højde til en anden; kontraster mellem 
lukkede arealer og udsyn, mellem bygningernes strenge geometri 
og de bløde kurver i træer og planter; overraskende udsigter; 
bygninger, der på forbløffende vis spejlede sig i vandflader; til 
andre bygninger var der indirekte adgang, delvis skjult af for 
hæng og gitre, det gav omgivelserne dybde og forlenede dem med 
et skær af mystik. Endnu et fremtrædende træk ved udstillingen 
var den omhu, hvormed alle de små detaljer var udformet — 
atter et felt, der viser — eller burde vise — den virkelige bybyggers 
indsats: trin og gelændere; skilte og typografi i det hele taget; 
lygtepæle og papirkurve; kiosker; anbringelsen af skulpturer og 
blomsterbaljer rundt omkring i krogene; det gjaldt også farver 
og navnlig belysningen, som var fremragende udført, også her 
var de muligheder, som beliggenheden ved floden skabte, fuldt 
udnyttede. 

Værdien af alt dette ligger ikke alene i, at det bidrog til udstil- 
lingens arkitektoniske sukces, men i det eksempel, der hermed er 
givet engelske bybyggere. Udstillingen kunne betragtes som en 
prøve på fremtidens by, og dens indflydelse i så henseende styrke- 
des af dens beliggenhed på et areal, som også i fremtiden skal 
rumme et af Londons nye kvarterer. Den omhu og nøjagtighed, 
der her var vist hver lille detalje, og den fantasi, hvormed farver 
og planter var anvendt, er hårdt tiltrængt i de engelske byer, og 
tidspunktet til at åbne folks — og ikke mindst de lokale råds og 
myndigheders øjne herfor, kunne ikke være mere lovende end nu, 
hvor der rådes bod på så mange krigsskader, hvor så mange planer 
til genopbygning af bykvarterer er under udførelse, og hvor man 
planlægger opførelsen af helt nye byer for at aflaste det over- 
befolkede London. 

Men det er ikke alene den høje kvalitet, der prægede udformnin- 
gen af alle detaljer på South Bank, som vil få indflydelse på den 
permanente genopbygning, som nu finder sted, det gælder også 
selve planlægningen, — først og fremmest planens uformelle karak- 
ter, som allerede er beskrevet. I løbet af de senere år er der i 
engelske byer opført en række nye offentlige centre og grupper 
af institutionsbygninger i en strengt formel og symmetrisk maner, 
og det er tydeligt, at de ikke helt er gledet ind i byens liv; trykket 
er kommet til at ligge på offentlige snarere end på centre. Skylden 

må til en vis grad lægges på den arkitektoniske gennemførelse af 
disse anlæg, og stillet over for et så heldigt eksempel på ,,bybyg- 
ningskunst"” som det, der vistes på South Bank, præget af menne- 
skelighed og naturlighed, må kommunalfolk have set, at dette 
må være fremtidens vej i engelsk bybygningskunst. 

Bliver det tilfældet, betyder det en tilbagevenden til en gammel 
engelsk tradition, som gik tabt under den store engelske byvækst 
i begyndelsen af det 19. århundrede, en tradition, som skabtes i 
det 18. århundrede af de store godsejere og deres havearkitekter. 
Her blev grunden lagt til det engelske landskabs skønhed. 
Førende kunstnere — Kent, Lancelot Brown, og Repton — anlagde 
med samme omtanke og indlevelse, som en maler ofrer på sin 
komposition, talrige parker rundt om engelske herregårde. Denne 
landskabsstil blev Englands vigtigste bidrag til europæisk kunst. 
Samtidig med at denne teori blev behandlet indgående i littera- 
tur, blev den emne for et rent teoretisk og dybtgående studium 
af mænd som Payne Knight og Uvedale Price, og den byggede 
på, at arealets naturlige egenskaber burde udnyttes ved, at man 
understregede og i det hele arbejdede med de forhåndenværende 
fortrin i stedet for at søge at passe dem ind i et forudbestemt 
mønster. 

Da de skabende og formående kræfter i England blev sat ind på 
at bygge byer i stedet for at dyrke landskabet som sådant, gik 
disse teorier tabt og dermed det 18. århundredes visuelt følsomme 
billedopfattelse. Resultatet var den kaotiske og grimme engelske 
fabriksby og den mangel på sammenhæng, der præger vore dages 
bymæssige udvikling. Men det ,,maleriske" princip gælder såvel 
under bymæssige som under landlige forhold, og i den senere tid 
har der været kræfter i gang for at genoplive dette og bruge det 
til at forny planlægningen af byer — gamle såvel som nye. South 
Bank-udstillingen var det første stort anlagte eksempel på en 
bevidst anvendelse af ,,malerisk" udformning (med den betyd- 
ning det havde i det 18. århundrede) af en bymæssig udvikling, 
og den blev så meget mere betydningsfuld, fordi dens arkitektur 
helt svarede til vore dage. 


Med hensyn til den forbilledlige betydning havde South Bank 
den fordel, at arkitekterne var stillet over for de samme problemer, 
som arkitekter og byplanlæggere møder overalt i England i dag. 
Der er småt med jord, og over hele England — som på South 
Bank — er der meget, der skal passes ind på en lille grund, og det 
må hverken kunne føles eller ses. Der skal bringes mest muligt ud 
af en grund med en mærkværdig form, fordi den på grund af 
omstændighederne er blevet frigjort til bebyggelse. Langt den 
overvejende del af nybygninger opføres på steder, hvor der alle- 
rede findes bebyggelse, og der er mange hensyn at tage for at 
indpasse det nye i det allerede eksisterende. Det blev tydeligt vist 
på South Bank, at moderne arkitektur, når den er god, ikke alene 
kan føjes fint sammen med andre tiders arkitektur, men at den 
også kan blive understreget af et sådant samspil. Westminster 
Palace's tårne, som har dannet baggrund for så mange udstillin- 
ger og været en væsentlig del af dem, blev her et symbol på den 
kontinuitet, som er en vigtig faktor i byplanlægningen. 

